2. ΠΡΟΕΔΡΙΚΟΝ ΔΙΑΤΑΓΜΑ της 9/9 Δεκ. 1926 (ΦΕΚ Α΄ 428) Περί επιβολής εισφορών υδροληψίας δια την εξυπηρέτησιν των δαπανών έργων υδρεύσεως πόλεων. Έχοντες υπ’ όψει το άρθρ. 11 του από 19 Αυγ. 1925 Ν.Δ/τος «περί τροποποιήσεως και συμπληρώσεως διατάξεων τινων του Νόμ. 2853», προτάσει των επί της Συγκοινωνίας και Εσωτερικών Υπουργών, απεφασίσαμεν και διατάσσομεν. Την ανωτέρω διάταξιν βλ. κατωτ. αριθ. 3 Άρθρ.1.-1.Η προς εξυπηρέτησιν των δαπανών κατασκευής, επεκτάσεως, βελτιώσεως, συντηρήσεως και εκμεταλλεύσεως έργων υδρεύσεως υποχρεωτική υδροληψία των κατοίκων των πόλεων ή των χωρίων των εξυπηρετουμένων υπό των έργων τούτων επιβάλλεται δι’ αποφάσεως του Υπουργού της Συγκοινωνίας μετά πράξιν του οικείου δημοτικού ή κοινοτικού συμβουλίου ή της Διοικούσης Επιτροπής του τυχόν εν τη πόλει λειτουργούντος Ειδικού Ταμείου, εις ο κατά τον νόμον υπάγεται και η διαχείρισις εν γένει των της υδρεύσεως. 2.Η υποχρεωτική υδροληψία συνίσταται εις την καταβολήν του αντιτίμου ωρισμένης ποσότητος ύδατος αδιαφόρως αν η ποσότης αύτη ήθελε χρησιμοποιηθή ή ου εν όλω ή εν μέρει υπό του υποχρέου εις εισφοράν. 3.Δεν δύναται όμως να επιβληθή εισφορά εις τους κατόχους ακινήτων εις α δεν παρέχεται δι’ οιονδήποτε λόγον ύδωρ. Άρθρ.2.-1.Αι εισφοραί υδροληψίας ορίζονται  υπό του οικείου δημοτικού ή κοινοτικού συμβουλίου   ή   της  Διοικούσης   το  Ειδικόν   Ταμείον Σελ. 679 Ύδρευση 23.Ι.α.1-2 Επιτροπής, κατά αυτοτελείς κατοικίας ή διαμερίσματα οικοδομών αυτοτελώς χρησιμοποιούμενα κατατασσομένας εις κλάσεις, κατά έκτασιν και είδος χρήσεως. Αι εισφοραί κανονίζονται κατά τρόπον ώστε το σύνολον αυτών να μη υπερβαίνη το απαιτούμενον προς κάλυψιν των δαπανών κατασκευής, επεκτάσεως, βελτιώσεως και εκμεταλλεύσεως των έργων υδρεύσεως ποσόν. 2.Το ως άνω υπό των αρμοδίων σωμάτων καθοριζόμενον τιμολόγιον εισφοράς υποβάλλεται τω οικείω Νομάρχη όστις υποβάλλει αυτό μετά της εαυτού γνώμης εις το Υπουργείον Συγκοινωνίας προς έγκρισιν. Εάν το Υπουργείον δεν αποφανθή εντός μηνός από της εις αυτό υποβολής των σχετικών, το τιμολόγιον θεωρείται ως εγκριθέν. 3.Της εισφοράς δύνανται ν’ απαλλαγώσιν οικοδομαί εις πάσας ή τινας των κατηγοριών των απαλλασσομένων της καταβολής δημοσίου φόρου καθαράς προσόδου. Άρθρ.3.-1.Αι εισφοραί υδροληψίας καταβάλλονται μεν υπό των ιδιοκτητών, βαρύνουσιν όμως τους ενοικιαστάς των ακινήτων, οίτινες υποχρεούνται όπως κατά την καταβολήν του πρώτου μετά την πληρωμήν εις εισφοράς ενοικίου καταβάλλωσιν άμα και την βαρύνουσαν αυτούς εισφοράν υδροληψίας. 2.Εάν ο ενοικιαστής δεν καταβάλλη τω ιδιοκτήτη την εισφοράν υδρεύσεως, ο ιδιοκτήτης κτάται εκ τούτου και μόνον του λόγου, δικάιωμα εξώσεως του ενοικιαστού μη ισχυουσών, ουδ’ εφαρμοζομένων των περί ενοικιοστασίου κειμένων εκάστοτε διατάξεων, τηρών άμα και τα εκ του κοινού δικαίου λοιπά αυτού δικαιώματα ως προς την είσπραξιν των οφειλομένων. 3.Εάν ο ιδιοκτήτης δεν καταβάλλει την εισφοράν εντός δέκα πέντε ημερών από της προσαγωγής της αποδείξεως πληρωμής ή της σχετικής ειδοποιήσεως η υπηρεσία υδρονομής δικαιούται να διακόψη την παροχήν ύδατος χωρίς εκ τούτου να διακόπτηται και η προς πληρωμήν της εισφοράς υποχρέωσις του ιδιοκτήτου. Εν τοιαύτη περιπτώσει δικαιούται ο ενοικιαστής να καταβάλη την οφειλομένην εισφοράν και να αφαιρέση το ισότιμον εκ του πρώτου πληρωθησομένου ενοικίου της πληρωθείσης ούτω εισφοράς βαρυνούσης τον ιδιοκτήτην. Εάν μετά πάροδον δέκα ημερών από της διακοπής της παροχής του ύδατος ουδ’ υπό του ενοικιαστού καταβληθή η εισφορά, η είσπραξις ενεργείται κατά τα εν τω επομένω άρθρω οριζόμενα. Σελ. 680 23.Ι.α.3-4 Ύδρευση Άρθρ.4.-Η είσπραξις των εισφορών ενεργείται κατά τας περί εισπράξεως δημοσίων εσόδων διατάξεις βάσει πινάκων συντασομένων υπό του δήμου, κοινότητος Ειδικού Ταμείου, συμφώνως προς τον κατά το επόμενον άρθρον ειδικόν κανονισμόν. Άρθρ.5.-Δια κανονισμών συντασομένων υπό του δήμου, κοινότητος ή Ειδικού Ταμείου και εγκρινομένων υπό του Νομάρχου θέλουσι κανονίζεσθαι τα της κατατάξεως των οικοδομών εις τας ορισθείσας κλάσεις ως και η διεξαγωγή εν γένει της υπηρεσίας υδρονομής. Εις τον επί της Συγκοινωνίας Υπουργόν, ανατίθεμεν την δημοσίευσιν και εκτέλεσιν του παρόντος. 